The Ocean Cleanup

The Ocean Cleanup ialah sebuah pertubuhan bukan kerajaan alam sekitar dari Belanda yang membangunkan teknologi untuk membersihkan pencemaran plastik dari lautan. Pertubuhan ini ditubuhkan pada 2013 oleh Boyan Slat serta merupakan CEO bagi pertubuhan ini.

Pertubuhan ini menjalankan kajian saintifik berkenaan dengan pencemaran plastik di lautan. Pertubuhan ini telah menjalankan dua buah penjelajahan di Gir Pasifik Utara dan menerbitkan kajian-kajian saintifik. Kaedah pembersihan mereka menggunakan penghadang untuk mengumpulkan sampah lautan ketika penghadang ditolak oleh angin dan arus.

Projek mereka mempunyai matlamat untuk melancarkan 60 buah sistem di kawasan itu pada 2021. Pertubuhan ini menjangka bahawa sistem ini dapat membersihkan 50% sampah di tompok sampah Pasifik dalam masa lima tahun.

Pada lewat Oktober 2019, pertubuhan ini merasmikan satu inisiatif baharu, The Interceptor yang bertujuan untuk mengekang pencemaran plastik di sungai sebelum merebak ke kawasan lautan. Rancangan mereka ialah mengelakkan 80% sampah lautan dari 1000 batang sungai di seluruh dunia.

The Interceptor 
Pada lewat Oktober 2019, pihak The Ocean Cleanup memperkenalkan teknologi The Interceptor untuk mengurangkan pencemaran plastik dari kawasan sungai. Bot Interceptor yang berkuasa suria menggunakan penghadang untuk mengarahkan sampah sungai ke arah tali sawat pengumpul, dan kemudiannya dibuangkan ke dalam beberapa buah bekas sampah. Apabila penuh, pengumpulan sampah dihentikan sehingga bekas sampah dikosongkan.

Dua buah bot The Interceptor telah diletakkan di kawasan ini setakat di bawah:

 Sungai Cengkareng Drain di Jakarta, Indonesia;
 Sungai Klang di Klang, Malaysia.

The Interceptor telah dirancang untuk digunakan di Vietnam dan Republik Dominika. Kontrak telah ditandatangani bersama-sama pihak di Thailand, Honduras dan Los Angeles bagi penggunaan The Interceptor, dan akan mula digunakan pada 2020.

Rujukan

Pautan luar 

 
  Laman rasmi

Pencemaran lautan
Pertubuhan yang diasaskan pada 2013